Yal aḍris yesɛa s wacu yebna, ula d aḍris aseklan ama d tamacahut ama d tullist neɣ d ungal, aneggaru-a yella-d fell-as aṭas n wawal, timuɣliwin d tezrawin seg tallit n teglest almi tizi n wass-a. Tasensiwelt i d-yellan ilmend n tezrawin ɣef lebni n ineqqisen, tessebyan-d belli lebni n wungal yella-d deg-s aṭas n ubeddel ayagi iban-d deg umezruy u wungal n Umalu, dayen yeǧǧan inaggalen iqbayliyen ula d nutni ad ḍefren tarrayin-agi timaynutin deg lebni n wungal.